Europos komandinis korespondencinių šachmatų čempionatas

Europos komandinis korespondencinių šachmatų čempionatas  - tai ICCF- Europos, rengiamas  Europos komandinis šachmatų susirašinėjant čempionatas. Vyksta dviem etapais nuo 1973 m.

Istorija

Pirmasis ICCF Europos šachmatų čempionatas susirašinėjant prasidėjo trijuose pusfinalių turnyruose 1973-1977 m. Kiekviename pusfinalyje po 7 komandas. Į finalinį turnyrą (finalą) pateko iš: 1-ojo pusfinalio – SSRS (48 tšk. iš 72), Nyderlandai (46,5), Vengrija (43); 2-ojo – Lenkija ir Vakarų Vokietija (po 43), Didžioji Britanija (40,5); iš 3-ios – Čekoslovakija (47,5), Austrija 41,5, Švedija (39). 

Finalas vyko 1978-1983 m. Rezultatai: 1-a SSRS (58 tšk. iš 96); 2- a Vakarų Vokietija (54), 3-ia Austrija (53,5); 4-a Vengrija (47,5); 5-a Nyderlandai (47); Čekoslovakija (46); 7-a Didžioji Britanija; Švedija (41,5); 9-a Lenkija (41)

SSRS sudėtyje prie 4-os lentos žaidė Vladas Mikėnas, surinkęs 5,5 tšk. iš 8 galimų, o prie 11-tos - Anicetas Uogelė  -4,5 tšk. 

Antrajame Europos komandiniame čempionate dalyvavusios 23 komandos sudarė tris pusfinalius, kurie buvo žaidžiami 1977-1983 m. Finalas vyko 1983-1988 m. Jame dalyvavo po 3 komandas iš pusfinalių ir praėjusį čempionatą laimėjusi komanda - viso 10 komandų. 

Rezultatai: 1-a buvo  SSRS (86,5tšk.  iš 108 galimų); 2-a – Vakarų Vokietija (64,5); 3-ia Nyderlandai (63,5); 4-a Čekoslovakija (59,5); 5- Danija (53); 6-Švedija (49); 7-a Rytų Vokietija (44,5); 8-a Didžioji Britanija (42,5); 9-a Rumunija (40); 10-a - Austrija (37).

Pradžioje komandas sudarė 12-ka žaidėjų, o nuo 7-ojo čempionato - 8.

Dalyvių atranka

Europos šalių, ICCF narių, rinktinės, norinčios dalyvauti Europos komandinio čempionato finalo turnyre turi praeiti atranką  viename iš trijų pusfinalių turnyrų. Iš kiekvieno pusfinalio trys geriausiai  pasirodžiusios komandos iš karto patenka į finalą. Be jų, patenka iki keturių rinktinių, atrinktų pagal pusfinaliuose surinktų taškų ir žaistų partijų geriausią santykį. Komandų skaičius pusfinaliuose kinta nuo 21 iki 34, o finaluose nuo 9 iki 13.

Europos čempionatai

Lietuvos šachmatininkų pasiekimai 
Iki 2019 m.  Lietuvos korespondencinių šachmatų rinktinė Europos korespondencinių šachmatų čempionatuose du kartus ( 5-ajame ir 6-ajame)  buvo iškovojusi  sidabro medalius. 

Penktojo Europos komandinių korespondencinių šachmatų čempionato atrankinis etapas startavo 1994 m. gruodžio 30 d. Trijuose pusfinaliuose varžėsi 31 šalis (372 dalyviai).

Lietuvos komanda, sąlyginiu pavadinimu -Team 2, varžėsi trečiajame pusfinalyje (10 komandų). Ji, surinkusi 62,5 taško  iš 108 galimų, iškovojo antrąją vietą ir pateko į finalinį turnyrą.
Lietuvos žaidėjų indėlis 5-ojo Europos čempionato finale:

 1 lenta - Vytautas Andriulaitis, 6 taškai), 3 vieta.
 2 lenta - Borisas Rumiancevas  / Virginijus Grabliauskas, 5 taškai, 7 vieta.
 3 lenta - Alfonsas Kupšys , 6 taškai, 3 vieta.
 4 lenta - Vitalijus Novikovas , 6 taškai, 4 vieta.
 5 lenta - Virginijus Dambrauskas , 5½ taško, 6 vieta.
 6 lenta - Algirdas Bandza, 5½ taško, 5 vieta
 7 lenta - Anicetas Uogelė , 5 taškai, 5 vieta
 8 lenta - Viktoras Milvydas , 6½ taško, 4 vieta.
 9 lenta - Vytautas Vaitonis, 6½ taško, 3 vieta.
 10 lenta - Pavelas Rubinas, 8½ taško, 1 vieta.
 11 lenta - Aloyzas Kveinys / Darius Zagorskis, 5 taškai, 7 vieta.
 12 lenta - Marijonas Ročius, 8½ taško, 1 vieta.

Pagal varžybų reglamentą Lietuvos rinktinė, kaip 5-ojo Europos korespondencinių šachmatų komandinio čempionato prizininkė, įgijo teisę žaisti šeštojo čempionato finale.
Lietuvos žaidėjų rezultatai 6-ojo čempionato finale (2004 - 2008):

 1 lenta - Vytautas Andriulaitis , 4 taškai, 11 vieta.
 2 lenta - Virginijus Grabliauskas, 6 taškai, 8 vieta.
 3 lenta - Alfonsas Kupšys , 8½ taško, 3 vieta.
 4 lenta - Pavelas Rubinas , 8½ taško, 2 vieta.
 5 lenta - Marijonas Ročius , 7 taškai, 3 vieta.
 6 lenta - Darius Zagorskis, 8 taškai, 2 vieta.
 7 lenta - Algirdas Bandza, 6 taškai, 8 vieta.
 8 lenta - Vitalijus Novikovas , 9½ taško, 1 vieta.
 9 lenta - Gintautas Petraitis / Dainius Minelga, 5½ taško, 8 vieta.
 10 lenta - Virginijus Dambrauskas , 6½ taško, 6 vieta.
 11 lenta - Rimantas Rupšys, 6½ taško, 5 vieta.
 12 lenta - Algirdas Rauduvė  / Kazys Godlauskas, 6 taškai, 7 vieta.

Pastaba:  vieta –  individualus rezultatas prie savo lentos. Žaidėjų titulai pateikti pagal varžybų metu turėtus jų korespondencinių šachmatų titulus.

Šaltiniai

Išorinės nuorodos 
  Korespondenciniai šachmatai Lietuvoje Ir tarptautinėje arenoje 

Korespondenciniai šachmatai

Europos šachmatų čempionatai